Diari Oficial de la Generalitat Valenciana


Sumari del DOGV 2517, del 29-05-1995 (1995/834881)

RESOLUCIÓ de 24 de maig de 1995, de la Direcció General de la Funció Pública, per la qual es modifica la convocatòria de concurs general, publicada en el DOGV nº 2512, de 22 de maig de 1995.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2517

Data del DOGV
:   29-05-1995

Secció del DOGV
:   AUTORITATS I PERSONAL

Número del document
:   1995/834881


Data del document
:   24-05-1995

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

RESOLUCIó de 24 de maig de 1995, de la Direcció General de la Funció Pública, per la qual es modifica la convocatòria de concurs general, publicada en el DOGV nº 2512, de 22 de maig de 1995.   
En data 22 de maig de 1995, es van publicar en el Diari Oficial de la Generalitat Valenciana nº 2512 les resolucions d'aquesta direcció general per les quals es convocaven els concurs generals de trasllats corresponents a l'Oferta d'Ocupació Pública de 1994.  
Les al·legacions presentades per les conselleries, en relació de les vacants ofertes i la modificació de determinats llocs de treball, ha provocat que els llocs de treball oferts en els annexos de les convocatòries nº 1/95, 2/95, 3/95 i 8/95 siguen modificats.  
Per això, i d'acord amb el que disposa la Llei 30/1992, de Règim Jurídic de les Administracions Públiques i del Procediment Administratiu Comú, resolc:  
Modificar les resolucions de 22 de maig de 1994, de la Direcció General de la Funció Pública, pel que fa als annexos de llocs de treball que s'han d'oferir en les convocatòries del concursos generals núm. 1/95 i 2/95 en el sentit de deixar-los anul·lats i substituïts pels que es relacionen com a annexos a aquesta resolució. Anul·lar el lloc de treball núm. 745 de l'annex de la Convocatòria 3/95 i el núm. 17209 de la Resolució 8/95. Igualment modificar la base primera de la Convocatòria 10/95-FE pel que fa als llocs de treball de tècnic mitjà d'acció social, en el sentit que la menció al personal laboral fix del grup B ha d'entendre's referida al personal funcionari del grup B, sector administració especial, que es trobe ocupant lloc de treball de tècnic mitjà d'acció social, al servei de l'administració de la Generalitat Valenciana.  
Pel que fa a la presentació de sol·licituds s'obri un nou termini de presentació d'instàncies de 20 dies hàbils, comptadors a partir del següent al de la publicació d'aquesta Resolució en el DOGV, per al personal afectat per la modificació de l'annex de les convocatòries 1/95 i 10/95. Les noves instàncies substituiran les anteriorment presentades, que quedaran anul·lades.  
Aquesta resolució, les bases i els actes administratius dictats en el seu desplegament, llevat de les actuacions del tribunal, podran ser impugnats per les persones interessades mitjançant la interposició, feta la comunicació preceptiva prèvia en aquesta conselleria, del recurs contenciós administratiu, davant la Sala corresponent del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana, o al de la publicació dels actes subsegüents, segons corresponga.  
València, 24 de maig de 1995.- La directora general de la Funció Pública: Hortènsia Moriones i Almaraz.